PRIMĂRIA MUNICIPIULUI SATU MARE

BIROUL CONSULTANŢĂ TEHNICĂ ŞI SUPERVIZARE LUCRĂRI

DIRECŢIA ECONOMICĂ

NR. 64.396/03.11.2023

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Biroul Consultanţă Tehnică şi Supervizare Lucrări și Directorul executiv al Direcției Economice formulează următorul:

**RAPORT DE SPECIALITATE**

la proiectul de hotărâre privind completarea și modificarea Hotărârii Consiliului Local Satu Mare nr. 286/28.09.2023

Având în vedere faptul că în data de 09.10.2023 s-a transmis, la Ministerul Finanțelor – Comisia de Autorizare a Împrumuturilor Locale, dosarul pentru Notificarea privind contractarea autorizată de către C.A.I..L prin Hotărârea 6511/05.04.2021,

Întrucât în urma analizării documentelor depuse ni se solicită completarea și modificarea Hotărârii Consiliului Local Satu Mare nr. 286/28.09.2023,

În vederea completării documentelor la Ministerul Finanțelor–Comisia de Autorizare a Împrumuturilor Locale,

Se impune aducerea unor completări și modificări la Hotărârea Consiliului Local Satu Mare nr. 286/28.09.2023. Aceste modificări se referă la denumirea proiectului de investiții. Prin H.C.L. 98/2019 au fost aprobați indicatorii tehnico-economici la obiectivul de investiţie: "Pasarelă pietonală și velo peste râul Someș în municipiul Satu Mare, judeţul Satu Mare”, obiectiv ce reprezintă componenta 2 a proiectului „Modernizarea și extinderea traseului pietonal și velo Centrul Nou din municipiul Satu Mare”. Împrumutul autorizat de C.A.I.L. este pentru proiectul „Modernizarea și extinderea traseului pietonal și velo Centrul Nou din municipiul Satu Mare”. Denumirile din cele două documente trebuie să coincidă.

Faţă de cele prezentate mai sus, raportat la prevederile art. 129 alin. (2) lit. b) coroborat cu prevederile alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, Proiectul de hotărâre privind completarea și modificarea Hotărârii Consiliului Local Satu Mare nr. 286/28.09.2023 se înaintează Consiliului Local al Municipiului Satu Mare cu propunere de aprobare.

 Director executiv Șef birou C.T.S.L.

 Ec. Ursu Lucia Ing. Criste Florin